|  |  |  |
| --- | --- | --- |
| **בנק ישראל**דוברות והסברה כלכלית |  |  ירושלים, ח' בחשון, תשפ"א‏‏26 באוקטובר 2020  |

הודעה לעיתונות:

הממצאים העיקריים מסקר החברות לרבעון השלישי של שנת 2020

**סקר החברות האחרון, שנערך מאמצע חודש ספטמבר עד השבוע השלישי של אוקטובר השנה מצביע על התאוששות של פעילות המגזר העסקי ברבעון השלישי של 2020, אם כי הפעילות ממשיכה להתכווץ בשל משבר הקורונה. מאזן הנטו בסך המגזר העסקי השתפר ברבעון השלישי אך נותר ברמה שלילית מאוד (איור 1 ולוח 1).**



 \* מאזן הנטו שווה להפרש בין שיעור החברות והעסקים שדיווחו על עלייה בפעילות לבין שיעורם של אלה שדיווחו על ירידה, לאחר שקלול לפי המשקלות המתאימים לגודל כל ענף במגזר העסקי.

**לוח 1**

**הפעילות הכלכלית בענפי המשק, על פי מאזן הנטו של דיווחי החברות**(נתונים מקוריים ומנוכי עונתיות, אחוזים)

 

 כוכבית לשמאל המספר מציינת תוצאה בלתי מובהקת סטטיסטית (ברמה של 10%).

1 מבחן המובהקות פחות אינדיקטיבי, מפני שמספר החברות קטן.

2 לעומת הרבעון המקביל אשתקד.

מאזן הנטו של התפוקה **בתעשייה** התאושש ברבעון השלישי ונותר שלילי ולא מובהק סטטיסטית. המאזן השלילי משקף הערכה לירידה בעיקר בייצוא ובמספר העובדים. החברות מעריכות, על בסיס ההזמנות לרבעון הבא, שהמכירות ימשיכו לרדת ברבעון הרביעי, הן לשוק המקומי והן ליצוא. חלוקת החברות בתעשייה לפי גודל חברה מראה שמאזן הנטו של החברות הגדולות נותר חיובי ואילו החברות הקטנות נפגעו מאוד (לוח 10).

מאזן הנטו של הפדיון בענף **השירותים** התאושש ברבעון השלישי אך הוסיף להיות שלילי ומובהק, והוא משקף ירידה במכירת השירותים בארץ ובחו"ל וירידה במספר העובדים, עקב משבר הקורונה והוצאתם של עובדים לחל"ת. בענף צופים כי ברבעון הבא הפעילות תמשיך להתכווץ, והחברות מדווחות שההזמנות מחו"ל ירדו.

מאזן הנטו של המכירות בענף **המסחר** עלה ברבעון השלישי לרמה חיובית (אך לא מובהקת סטטיסטית) עקב המשך והרחבת ההקלות בפעילות ופתיחת עסקים. בענף צופים ירידה במכירות ברבעון הבא.

בשאר הענפים מספר התשובות קטן מכדי להעניק לממצאים תוקף סטטיסטי ברמת הענף.

כאשר בוחנים את מגבלות הביקוש וההיצע, מוצאים הקלה ברבעון השלישי במגבלות הביקוש בענפי השירותים, התעשייה והמסחר והחמרה במגבלות ההיצע בענף התעשייה. כאשר בוחנים את המגבלה שמציבים קשיי המימון, ניתן לראות המשך הקלה ברבעון השלישי כתוצאה מהקלה בקרב החברות הבינוניות (איור 3) לאחר ההפעלה של קרן ההלוואות הממשלתית הייעודית לסיוע לעסקים קטנים ובינוניים עקב משבר הקורונה.

ברבעון השלישי של 2020 **עלה (ל-1.2%) ממוצע הציפיות של החברות לגבי האינפלציה ב-12 החודשים הבאים**; כן עלה (ל-54%) שיעור החברות הצופות שהאינפלציה תימצא בתחום היעד, וירד (ל-40%) שיעור החברות הצופות שהאינפלציה ב-12 החודשים הבאים תימצא מתחת לתחום היעד. **הצפי לגבי שער הדולר** **ברבעון הבא** **וב-12 החודשים הבאים** ירד לרמה של 3.49 ו-3.55 ש"ח לדולר, בהתאמה (בתקופת הסקר עמד שער החליפין הממוצע על 3.42 ש"ח לדולר).

הממצאים מסקר החברות לרבעון השלישי של 2020 מבוססים על תשובותיהם של 262 עסקים וחברות מענפי המשק השונים.

השאלות בסקר איכותניות: החברות והעסקים מתבקשים לדווח על כיווני השינוי של המשתנים השונים (עלייה, ירידה או יציבות) ולציין את עוצמתו (רב או מועט).

בדרך כלל נמצא כי הנתונים מסקר החברות מתואמים עם מגמות הנתונים המקרו-כלכליים של המשק, ויתרונם נעוץ בכך שהם זמינים ומספקים מידע במהירות יחסית למקורות הנתונים האחרים.

# לוחות ואיורים נוספים

**לוח 2**

**ניתוח סטטיסטי של הציפיות לגבי האינפלציה ב-12 החודשים הבאים**



1 ההפרש בין הממוצע לשכיח.

 

**לוח 3**

**הצפי של החברות לגבי שער החליפין מול הדולר1**

 

1 בתקופת הסקר עמד שער החליפין הממוצע על 3.42 ש"ח לדולר.

**לוח 4**

**התעשייה – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 5**

**המסחר – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 6**

 **הבנייה – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 7**

**התחבורה והתקשורת – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 8**

**המלונאות – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 9**

**השירותים – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 10.1**

**מאזן הנטו בענף התעשייה על פי גודל החברות (מספר המועסקים)**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 10.2**

**מאזן הנטו לתפוקה של חברות התעשייה על פי החדשנות ועתירות ההון האנושי**

 (נתונים מקוריים, באחוזים)



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

 

**לוח 11**

**חומרת המגבלות על ביצוע הפעילות שתוכננה (ממוצע)**

חומרת המגבלה: 0 – אין מגבלה, 1 – מגבלה קלה, 2 – מתונה, 3 – חמורה, 4 – חמורה במיוחד

 

1 ענפים שבהם פחות מ-20 חברות השיבו על השאלה הנוגעת למגבלות